Na temelju članka 61. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 I 144/20) i članka 59. Statuta Općine Selnica („Službeni glasnik Međimurske županije“ broj 5/21 i 16/22), Općinsko vijeće Općine Selnica na svojoj \_\_\_. sjednici, održanoj dana 31. ožujka 2025. godine, donosi:

ODLUKU

O RASPISIVANJU IZBORA ZA ČLANOVE

VIJEĆA MJESNIH ODBORA NA PODRUČJU OPĆINE SELNICA

**Članak 1.**

Raspisuju se izbori za članove vijeća mjesnih odbora za:

1. Mjesni odbor Bukovec 5 članova
2. Mjesni odbor Donji Koncovčak 5 članova
3. Mjesni odbor Merhatovec 5 članova
4. Mjesni odbor Plešivica 5 članova
5. Mjesni odbor Praporčan 5 članova
6. Mjesni odbor Selnica 7 članova
7. Mjesni odbor Zaveščak 5 članova
8. Mjesni odbor Zebanec 7 članova

**Članak 2.**

Nadležno izborno povjerenstvo za izbore članova vijeća mjesnih odbora je Općinsko izborno povjerenstvo Općine Selnica koje će provoditi izbore za članove predstavničkog tijela Općine Selnica te općinskog načelnika.

**Članak 3.**

Izbori za članove vijeća mjesnih odbora raspisuju se zbog završetka mandata dosadašnjih članova vijeća mjesnih odbora nabrojenih u članku 1. ove Odluke.

Članovi vijeća mjesnih odbora biraju se na neposrednim izborima, tajnim glasovanjem, razmjernim izbornim sustavom.

**Članak 4.**

Izbori za članove vijeća mjesnih odbora održavaju se na dan održavanja izbora za članove predstavničkog tijela Općine Selnica te općinskog načelnika.

Za dan provedbe izbora za članove vijeća mjesnih odbora određuje se ***nedjelja, 18. svibnja 2025. godine u vremenu od 7,00 do 19,00 sati.***

**Članak 5.**

Izborna šutnja počinje protekom izborne promidžbe, a završava na dan održavanja izbora u 19,00 sati

Nadležno izborno povjerenstvo će utvrditi rezultate glasovanja na biračkim mjestima na svom području najkasnije u roku od 24 sata od sata zatvaranja birališta.

Prigovore zbog nepravilnosti u postupku kandidiranja i izbora članova vijeća podnose u roku od 48 sati računajući od isteka dana kad je izvršena radnja na koju je stavljen prigovor.

Prva konstituirajuća sjednica vijeća mjesnog odbora sazvat će se u roku od 30 dana od dana objave konačnih rezultata izbora.

**Članak 6.**

Ova Odluka stupa na snagu osmog dana od dana objave, a objavit će se u „Službenom glasniku Međimurske županije“.

KLASA: 013-03/

URBROJ:

U Selnici,

PREDSJEDNIK

OPĆINSKOG VIJEĆA

Davor Debelec